గంగావతి రూరల్, నవంబరు 6 : కర్ణాటకలోని కొప్పళ్ జిల్లా గంగావతి వద్ద ఉన్న హేమగుడ్డ గ్రామంలోని చెరువు వద్దకు సోమవారం స్నానానికి వెళ్లిన ఐదుగురు మృత్యువాత పడ్డారు. పోలీసులు తెలిపిన ప్రకారం వివరాలిలా ఉన్నాయి. తెలంగాణాలోని సికింద్రాబాద్ ఏరియాలోని భవనేపల్లిలో ఉన్న ప్రకాష్ తన చిన్నాన్న కొడుకు  రాఘవేంద్ర కలిసి అత్తారింటికి గంగావతికి వచ్చారు. సోమవారం హేమగుడ్డ గ్రామంలోని దుర్గామాత దేవాలయంలో అమ్మవారికి పూజలు నిర్వహించారు. అనంతరం వంటలు చేస్తున్న సమయంలో సమీపంలోని చెరువు వద్దకు స్నానానికి రాఘవేంద్ర(30) పిల్లలు పవిత్ర(14), పావని (12), పౌర్ణిక(8), ఆశీష్ (8)లు వెళ్లారు. చెరువులో దిగి స్నానం చేస్తుండగా, కాలుజారి ముందు ఒకరు  పడిపోగా వాడిని కాపాడేందుకు ఒకరి తర్వాత ఒకరు పడిపోయారు. వారంతా అక్కడే నీటిలో మునిగి మృత్యువాత పడ్డారు. గంగావతి రూరల్ పోలీసులు కేసు నమోదు చేసుకొని దర్యాప్తు చేస్తున్నారు.
gangavati rooral, navambaru 6 : karnaatakalooni koppal jilla gangavati vadda unna hemagudda graamamlooni cheruvu vaddaku somavaram snaanaaniki vellina aiduguru mrutyuvaata paddaaru. poliisulu telipina prakaaram vivaralila unnaayi. telamgaanaaloni sikindrabad ariyaaloni bhavanepallilo unna prakash tana chinnanna koduku  raghavendra kalisi attaarintiki gangaavatiki vachaaru. somavaram hemagudda graamamlooni durgaamaata devalayamlo ammavaariki poojalu nirvahinchaaru. anantaram vantalu chestunna samayamlo sameepamloni cheruvu vaddaku snaanaaniki raghavendra(30) pillalu pavitra(14), paavani (12), pournika(8), aasheesh (8)lu vellaaru. cheruvulo digi snaanam chestundagaa, kalujari mundu okaru  padipogaa vaadini kaapaadenduku okari tarvaata okaru padipoyaaru. vaarantaa akkade neetilo munigi mrutyuvaata paddaaru. gangavati rooral poliisulu kesu namodu chesukoni daryaaptu chestunnaru.